

**ОТЧЕТ ЗА ДЕЙНОСТТА НА НЧ“ ИВАН ВАЗОВ 1927г.“ с. КОШАРНА**

**за 2023 година**

**Организационно състояние на Народното читалище.**

Народно читалище „Иван Вазов 1927г.“ е юридическо лице с нестопанска цел и е самоуправляващо се българско културно- просветно сдружение, което изпълнява и държавни и културно-просветни задачи в областта на културата. В неговата дейност може да участват всички физически лица без ограничения на възраст, пол, политически и религиозни възгледи.

Основен орган на управление са Общото събрание,включващо всичките 50 броя членове, Читалищното настоятелство, състоящо се от трима членове и Проверителна комисия от трима членове.

През 2023г. дейността на читалището беше насочена към подпомагане на учебно- възпитателния процес чрез четене на книги, спазване обичаи и бележити дати; провеждане на културно- масова дейност, задоволяващи духовните потребности на населението.

Справочно- библиографска информационна дейност се изразява предимно в извършените справки по искане на читатели по интернет или свързани с учебната дейност на учениците. За честване на бележити дати и годишнини се представя подходяща литература и нагледни материали. Редовно се поддържа витрина за нова литература и се информират читателите. Поддържа се редовно за значими събития и информационното табло в коридора.

1. БИБЛИОТЕЧНА ДЕЙНОСТ.
* Библиотечен фонд-6424бр.
* Набавени книги през отчетния период-71 бр.
* Брой читатели-154
* Брой посещения за отчетния период:
* За дома- 197
* В читалня- 2007
* Брой абонирани заглавия -4бр.

**2.** КУЛТУРНА ДЕЙНОСТ.

 - Художествена самодейност:

* Изградени форми на художествената самодейност:
* Женска група за български народни песни;
* Женска група за турски народни песни;
* Индивидуален изпълнител за български народни песни;
* Детска група за народни танци

**3.** Изяви през отчетния период:

* Бабин ден
* Изработване на мартеници от децата в с. Кошарна
* Празнуване на Осми март
* Участие в „ Булчински кравай” / с. Малко Враново
* Боядисване на яйца за Великден
* Участие в с. Голямо Враново „Лазаровден”
* Национален фестивал на етносите „На една земя, под едно небе-заедно „- село Батишница
* „Етноритми-бит и култура -2023г.”
* Празник „ ГЕРГЬОВДЕН НА ЕТНОСИТЕ”гр. Сливо поле
* IV Национален събор на Турския фолклор -2023г.
* Концерт-Етно наследство село Семерджиево
* Празник на Баклавата село Кошарна
* VIII Фолклорен фестивал” Мамалига-2023г.” с. Нова Черна
* Коледно тържество-с. Кошарна

Състояние на материално-техническата база на читалището:

* Материално-техническата база на читалището е добра.
* Прозорците на киносалона се нуждаят от подмяна.

**4.** Взаимодействие на читалището с местното и общинско ръководство, с други институции.

Читалището работи добре с местното и общинско ръководство. При нужда не са отказвали съдействие.

Има добро сътрудничество с РЕКИЦ- Русе; РБ „Любен Каравелов“ и другите читалища.

**5.** Квалификационна дейност на читалищните секретари- участия в обучения:

 -Участвали сме във всички обучения организирани от РЕКИЦ-Русе;

РБ „Л.Каравелов“-Русе; НЧ“ Христо Ботев 1928г.“гр. Сливо поле

1. Идеи и предложения до Кмета на общината и Общинския съвет- няма.

 

**КАЛЕНДАРЕН ПЛАН-ГРАФИК ЗА 2024г.**

**Месец Януари**

**21.01.2024г. - Отбелязване на Бабинден в село Кошарна**

**Месец февруари**

**Отбелязване 19.02. /Обесването на Васил Левски/ с децата от село**

**Кошарна**

**Изработка на мартеници с децата от село Кошарна**

**Месец март**

* **- Тържествено отбелязване на 01.03.2024 /Ден на самодееца/с самодейците на село Кошарна**
* **- 03.03. Полагане на венци на паметника в град Русе паметника на Свободата**

 **-08.03.2024г. Отбелязване на 8-ми март**

**25.03.24 Участие в празника “ Булчински кравай” с. Малко Враново**

**Месец април**

**-08.04.24г. Участие в празник “ Булчински кравай” с. Голямо Враново**

**-10.04.2024г. Обичай за Рамазан Байрам с децата от село Кошарна**

**-23.04.2024г. Отбелязване денят на книгата**

**-29.04.2024г. Боядисване на яйца с децата от село Кошарна**

**Месец май**

**-06.05.24г. Участие “Гергьовден на етносите” гр. Сливо поле**

**-Участие във фестивал на етносите “ На една земя ,под едно небе- заедно” с.Батишница**

**-Отбелязване на 24.05.24г. с презентации и стихчета**

**Месец юни**

 **-1.06.24 , Отпразнуване деня на детето.**

**-02.06.24 – Отбелязване денят на Христо Ботев**

**- Участие във фолклорен фестивал „ Етноритми-бит и култура” с. Бъзън**

 **Месец юли**

**-Участие във Национален фестивал на турския фолклор гр. Дулово**

**-Детска занималня**

**Месец Август**

**-Участие вив Рибен фест с. Бръшлен**

**Месец септември-**

**-06.09.02024г. – Участие в програма “ Етно наследство” с. Семерджиево**

 **-07.09.2024г. Празнуване общоселския събор-изнасяне програма в “Организиран празник на баклавата” на самодейните групи.**

**22.09.2024г.- Отбелязване Независимостта на България**

**Месец Октомври**

**-участие във фолклорен фестивал “Мамалига” с. Нова черна**

**Месец ноември**

**-01.11.2024г. Отбелязване деня на Будителите**

**Месец декември**

**- Празнуване Коледа с общоселско тържество**.

****

**НАРОДНО ЧИТАЛИЩЕ “ИВАН ВАЗОВ 1927г.”С.КОШАРНА,ОБЩ.СЛИВО ПОЛЕ,ОБЛ.РУСЕ,УЛ.”ВАСИЛ ЛЕВСКИ”32Б**

**Тел.0889592497,e-mail chitalishte\_kosharna@abv.bg**

# Устав на народно читалище

# “ИВАН ВАЗОВ 1927г.”

# С.Кошарна,общ.Сливо поле , обл.Русе,

# Ул.”Васил Левски “№32Б

## ГЛАВА ПЪРВАОБЩИ ПОЛОЖЕНИЯ

**Чл.1:** Народно Читалище “Иван Вазов 1927г.” - е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

**Чл.2:** В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

**Чл.3:** Читалището е юридическо лице с нестопанска цел. То подлежи на вписване в регистъра на РЮЛНЦ воден от агенцията по вписванията.

**Чл.4:** Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл.5:** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

**Чл.6:** Читалището работи във взаимоотношения и с други културни и научни институти, учебни заведения,обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

## ГЛАВА ВТОРАЦЕЛИ, ДЕЙНОСТИ И ЗАДАЧИ

**Чл.7:** Целта на читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението.
2. Запазване на обичаите и традициите на българския народ.
3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.
4. Възпитаване и утвърждаване на националното самосъзнание.
5. Осигуряване на достъп до информация.

**Чл.8:** За постигането на своята цел читалището извършва следните дейности:

1. Поддържа библиотека, читални,фото-,фоно-.,филмо и видеотеки, както и създава и поддържа електронни информационни мрежи.
2. Организира школи, кръжоци, курсове, клубове, кино- и видеопоказ, празненства, концерти, чествания и младежки дейности
3. Развива и подпомага любителското художествено творчество.
4. Събира и разпространява знания за родния край.
5. Създава и съхранява музейни колекции съгласно Закона за културното наследство.
6. Предоставя компютърни и интернет услуги.

 **Чл.9:** Читалище „Иван Вазов 1927г.” може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.Читалището не разпределя печалба.

## ГЛАВА ТРЕТАУЧРЕДЯВАНЕ, ПРЕКРАТЯВАНЕ, ЧЛЕНСТВО

**Чл.10:**

1. Читалище " Иван вазов 1927г.” ” е основано през 1927г. година.
2. То се регистрира в окръжния съд в съответствие с §2 от предходните и заключителни разпоредби и в МК в съответствие с чл.10 от Закона за народните читалища
3. Всяка промяна на вписаните се заявява в РЮЛНЦ воден от агенцията по вписванията в съответствие с чл.9, ал. 4 от ЗНЧ.

**Чл.11:**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.
2. Читалището може да бъде прекратено и по решение на окръжния съд съгласно чл.27 от ЗНЧ.

**Чл.12:** Членовете на читалище “Иван Вазов 1927г.”са 50 члена. Могат да бъдат индивидуални , колективни, почетни, дарители.

**Чл.13:**

1. Индивидуалните членове са български граждани. Те са действителни и спомагателни.
2. Действителните 50 членове са дееспособни лица, които плащат редовно членския си внос, трябва да са навършили 18 г. и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.
3. Спомагателни членове са лица до 18 години, които нямат право да избират и да бъдат избирани и имат съвещателен глас. Те плащат членския си внос в намален размер – да се изпише колко намален.
4. Членството се учредява или продължава с акта на плащането на членския внос . Води се регистър на читалищните членове.
5. Членството се прекратява:
	* с писмено заявление на читалищния член;
	* когато не участва в дейността на читалището;
	* когато не е платен членският внос в рамките на календарната година;
	* когато не участва в три последователни заседания на Общото събрание;
	* когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

 6. Нови членове се приемат от Общото събрание.

**Чл.14:**

1. ЧЛЕНОВЕТЕ на читалище " Иван Вазов 1927г.””. имат право:
	1. Да избират ръководни органи и да бъдат избирани в тях, ако най-малко 3 години непосредствено преди избора са били членове на читалището.
	2. Да получават информация за дейността на читалището.
	3. Да участват в обсъждане на дейността на читалището.
	4. Да ползват с предимство неговата база и услугите му.
2. ЧЛЕНОВЕТЕ на читалище " Иван Вазов1927г.”” са длъжни:
	1. Да плащат редовно членския си внос – размер на 1.00лв.
	2. Да спазват Устава на читалището.
	3. Да участват според възможностите си в дейността на читалището.
	4. Да опазват недвижимото имущество и предприемат стъпки за обогатяването му.
	5. Да не уронват доброто име и престижа на читалище " Иван Вазов 1927г.”.

**Чл.15:**

1. Колективни членове на читалище " Иван Вазов1927г.” могат да бъдат:
	1. Професионални и стопански организации.
	2. Търговски дружества, регистрирани по установения ред, кооперации и сдружения с нестопанска цел.
	3. Културно-просветни и любителски клубове, творчески колективи, учебни заведения.
2. Колективните членове съдействат:
	1. За осъществяване на целите на читалище " Иван Вазов 1927г.”.
	2. Подпомагат финансово дейностите по поддържането и обогатяването на материалната база.
	3. Имат право на един глас.
3. Членството на колективните членове се учредява и поддържа чрез писмено споразумение или договор, които не могат да накърняват интересите на читалище " Иван Вазов1927г.”

1. Колективното членство се прекратява:
	1. По писмено искане на колективен член.
	2. При фактическо прекъсване на взаимоотношенията между колективен член и читалище " Иван Вазов 1927г.” в продължение на една календарна година.

**Чл.16:** Почетните членове на читалище "Иван Вазов 1927г.” са български и чужди граждани, както и дарители с изключителни заслуги към него.

## ГЛАВА ЧЕТВЪРТАУПРАВЛЕНИЕ

**Чл.17:** Органите за управление на читалище " Иван Вазов 1927г.”. са:

1. Общото събрание.
2. Читалищното настоятелство.
3. Проверителната комисия.

**Чл.18:** Върховен орган на читалището е Общото събрание. То се състои от всички членове на читалището, имащи право на глас.

**Чл.19: Общото събрание:**

1. Изменя и допълва Устава.
2. Избира и освобождава членове на Настоятелството, Проверителната комисия и Председателя.
3. Изключва членове на читалището.
4. Определя основните насоки за дейността на читалището.
5. Взема решения за членуване или прекратяване на членството в Читалищно сдружение.
6. Приема бюджета на читалището.
7. Приема годишния отчет до края на януари на следващата година.
8. Обявява почетни членове, в т.ч. дарителите.
9. Отменя решения на органите на читалище " Иван Вазов1927г.”.
10. Взема решения за отнасяне до съда на незаконосъобразни действия на ръководството или на отделни членове.
11. Взема решение за прекратяване на читалището. Решенията на Общото събрание са задължителни за другите органи на читалището.
12. Определя размера на членския внос.
13. Взема решения за откриване на клонове на читалището след съгласуване с общината.

**Чл.20: Събрания**

1. Редовно общо събрание на Народно читалище "Иван Вазов 1927г.” се свиква от Настоятелството веднъж годишно.
2. Извънредно общо събрание на Народно читалище Иван Вазов 1927г.”. може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.
3. Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.
4. Общото събрание е законно, ако присъстват най-малко половината от имащите право на глас членове на Народно читалище Иван Вазов 1927г.”. При липса на кворум събранието се отлага с един час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
5. Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.
6. Две трети от членовете на Общото събрание на Народно читалище”Иван Вазов 1927г.” могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.
7. Искът се предявява в едномесечен срок от узнаването на решението, но не по-късно от една година от датата на вземане на решението.
8. Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.21: Читалищното настоятелство:**

1. Изпълнителен орган на Народно читалище " Иван Вазов 1927г.” е Читалищното настоятелство. То се състои от петима члена, избрани за 3 /три/ години. Те не могат да имат роднински връзки по права и съребрена линия до четвърта степен.
2. Настоятелството :
	1. Свиква общото събрание и изпълнява взетите от него решения.
	2. Подготвя и внася в Общото събрание проект за бюджет на читалището, следи за изпълнението му и утвърждава щата му.
	3. Подготвя и внася в Общото събрание отчет по бюджета и дейността на читалището.
	4. Назначава Секретаря на читалището и утвърждава длъжностната му характеристика.
	5. Взема решения относно изпълняването на програмата и приетия годишен бюджет.
	6. Взема решения за назначаване на щатния и хонорования персонал и за определяне на хонорарите им и трудовите възнаграждения.
	7. Приема годишни планове за работата на читалището и програмите на отделните колективи.
	8. Взема решения за сдружаване на читалището, с изключение на решения, свързани по чл.14, ал.1, т.6 от ЗНЧ.
	9. Решава въпросите за създаване и закриване на колективи за художествено творчество, школи, курсове и други.
	10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.
	11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.
	12. Взема решения за морално и материално стимулиране и поощряване на читалищни членове и дейци, работещи в читалището.
3. Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл.22:**

1. Председателят на читалището се избира пряко от Общото събрание за три години въз основа на чл.17 от ЗНЧ.
2. Председателят представлява читалището.
3. Свиква и ръководи заседанията на Настоятелството и председателства Общото събрание.
4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.
5. Отчита дейността си пред Читалищното настоятелство.

**Чл.23:**

* 1. Секретарят на читалището:

- организира изпълнението на решенията на Настоятелството, включително решенията за изпълнението на бюджета;

- организира текущата основна и допълнителна дейност;

- отговаря за работата на щатния и хонорувания персонал;

- представлява читалището заедно и поотделно с Председателя.

 2. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

 **Чл.24:**

1. Проверителната комисия се състои от трима членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен.
2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.
3. При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.
4. Комисията взема решения с мнозинство повече от половината.

**Чл.25:** Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца, Общото събрание избира нов Председател или попълва състава на съответния орган.

**Чл.26:** Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

**Чл 27:** Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

## ГЛАВА ПЕТАИМУЩЕСТВО И ФИНАНСИ

**Чл.28:** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл.29:** Народното читалище полага еднакви грижи на добър стопанин за опазване и обогатяване както на собственото, така и на ползваното имущество.

**Чл.30:** Читалището набира средства от следните източници:

1. Членски внос.
2. Културно-просветна и информационна дейност, включително школи и курсове.
3. Субсидия от държавния и от общинския бюджет.
4. Наеми от движимо и недвижимо имущество..
5. Дарения и завещания.
6. Други приходи, включително от стопанска дейност.

**Чл.31:** Единният читалищен бюджет се формира от всички приходоизточници - собствени и от субсидии.

**Чл.32:** Читалищното настоятелство изготвя годишния отчет за приходите и разходите,

който се приема от Общото събрание.

**Чл.33:**Отчетът за изразходваните от бюджета средства се представя в общината, на чиято територия се намира читалището в срок до 31 март на следващата година.

**Чл.34:** Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалището въз основа на финансово обезпечени договори , сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.
4. Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

Счетоводната отчетност се води в съответствие със Закона за счетоводството и подзаконовите документи.

## ГЛАВА ШЕСТАПРЕКРАТЯВАНЕ

**Чл.35:** Читалището може да бъде прекратено по решение на Общото събрание или на Окръжния съд.

*(МОЖЕ ДА СЕ МАХНЕ ЧЛ. 36 И ДА СЕ ЗАПИШЕ СЪГЛАСНО ЧЛ. 27 ОТ ЗНЧ)*

**Чл.36:** Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.
4. Не е учредено по законния ред.
5. Е обявено в несъстоятелност.
6. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.
7. Прекратяването на читалището по искане на прокурора се вписва служебно.
8. За неуредени в ЗНЧ случаи се прилага Законът за юридическите лица с нестопанска цел.

## ГЛАВА СЕДМА

## ЗАКЛЮЧИТЕЛНИ РАЗПОРЕДБИ

1. Читалището има име - "Иван Вазов 1927година”.
2. Читалището има кръгъл печат, надпис Народно Читалище " Иван Вазов 1927г." с окръжност в средата с надпис “Кошарна”

****

**НАРОДНО ЧИТАЛИЩЕ “ИВАН ВАЗОВ 1927г.”С.КОШАРНА,ОБЩ.СЛИВО ПОЛЕ,ОБЛ.РУСЕ,УЛ.”ВАСИЛ ЛЕВСКИ”32Б**

**Тел.0889592497,e-mail chitalishte\_kosharna@abv.bg**

**Членове на настоятелство при НЧ”Иван Вазов 1927г.”с.Кошарна**

**1.Селиме Ахмедова Рюстемова- председател**

**2. Шенай Рамис Зейнелова-секретар**

**3. Безат Хасан Якуб-член**

**Членове на проверителна комисия при НЧ”Иван Вазов 1927г.”с.Кошарна**

 **1.Ивелина Сандева Костова- председател**

 **2.Нигяр Алиева Ахмедова-член**

 **3. Юлкие Фикрет Исмаил-член**